Ջասթին Կլյուվերտ

Ջասթին Կլյուվերտ (հոլ.՝ Justin Kluivert, մայիսի 5, 1999(1999-05-05), Զանդամ, Հյուսիսային Հոլանդիա, Նիդերլանդներ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Ռոմայի և Նիդերլանդների ազգային հավաքականի կազմում։ Խաղում է վինգերի դիրքում։ Նա նախկին ֆուտբոլիստ Պատրիկ Կլյուվերտի որդին է։


== Ակումբային կարիերա ==


=== Այաքս ===
Կլյուվերտը Այաքսի ակադեմիայի սան է։ Յոնգ Այաքսի կազմում իր առաջին հանդիպումը անցկացրեց 2016 թվականի սեպտեմբերի 16-ին՝ ՄՎՎ Մաստրիխտի դեմ խաղում։ Այաքսի առաջին թիմի կազմում իր դեբյուտը նշեց 2017 թվականի հունվարի 15-ին՝ փոխարինելով Ամին Յունեսին Զվոլեի դեմ հանդիպման 39-րդ րոպեին։ Եվրոպական առաջնություններում իր առաջին հանդիպումը անցկացրեց 2017 թվականի փետրվարի 16-ին՝ Եվրոպայի Լիգայի Լեգիայի դեմ խաղում։ Իր առաջին գոլը Էրեդիվիզիում խփեց Էքսելսիորի դեմ խաղում՝ 2017 թվականի մարտի 19-ին՝ իր հոր կարիերայի վերջին գոլից 10 տարի և 1 օր անց։ 2017 թվականի նոյեմբերի 26-ին Կլյուվերտը հետ-տրիկ ձևակերպեց Նիդերլանդների առաջնության Ռոդայի դեմ խաղում։ Այաքսի առաջին թիմի կազմում նա անցկացրեց 56 հանդիպում՝ դառնալով 13 գոլի և 10 գոլային փոխանցման հեղինակ։


=== Ռոմա ===
2018 թվականի հունիսի 12-ին Կլյուվերտը 5 տարվա պայմանագիր կնքեց Ռոմայի հետ։ Ակումբը նրա համար վճարեց 17.25 միլիոն եվրո։ Իր դեբյուտը Ռոմայի կազմում նշեց օգոստոսի 19-ին՝ փոխարինելով Ջենգիզ Ունդերին Տորինոյի դեմ խաղում և այս խաղում դառնալով գոլային փոխանցման հեղինակ։ Իր առաջին գոլը Կլյուվերտը խփեց հոկտեմբերի 2-ին՝ Չեմպիոնների Լիգայի խմբային փուլի Վիկտորիա Պլզենի դեմ խաղում։ Սերիա A-ում առաջին գոլը խփեց դեկտեմբերի 16-ին՝ Ջենոայի դեմ խաղում՝ այս խաղում տալով նաև գոլային փոխանցում և օգնելով Ռոմային հաղթել 3-2 հաշվով։ 2019 թվականի հունվարի 14-ին Կլյուվերտը 2 գոլային փոխանցման հեղինակ դարձավ Իտալիայի գավաթի Վիրտուս Էնտելայի դեմ խաղում։  Ապրիլի 3-ին հոլանդացին 2 գոլային փոխանցում տվեց Ֆիորենտինայի դեմ խաղում, իսկ հանդիպումն ավարտվեց 2-2 հաշվով։ Իր առաջին մրցաշրջանում Կլյուվերտը անցկացրեց 35 հանդիպում՝ դառնալով 2 գոլի և 8 գոլային փոխանցման հեղինակ։


== Միջազգային կարիերա ==
Կլյուվերտը ներկայացրել է Նիդերլանդները բոլոր տարիքային երիտասարդական հավաքականներում։ 2016 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 5 հանդիպում, իսկ Նիդերլանդները հասավ գավաթի կիսաեզրափակիչ, որտեղ սակայն 2-0 հաշվով պարտվեց Պորտուգալիային։
Նիդերլանդների ազգային հավաքական Կլյուվերտը առաջին անգամ հրավիրվեց 2018 թվականի մարտին՝ Անգլիայի և Պորտուգալիայի դեմ ընկերական խաղերի համար։ Իր դեբյուտը նշեց մարտի 26-ին՝ փոխարինելով Մեմֆիս Դեպային Պորտուգալիայի դեմ հանդիպման 78-րդ րոպեին և օգնելով իր թիմին հաղթել 3-0 հաշվով։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 18-ի դրությամբ


=== Միջազգային վիճակագրություն ===
2019 թվականի օգոստոսի 18-ի դրությամբ


== Նվաճումներ ==


=== Ակումբային ===
Այաքս

ՈՒԵՖԱ Եվրոպայի Լիգա․ երկրորդ տեղ․ 2016–17


=== Անհատական ===
Այաքսի ապագայի տաղանդ (Շակ Սվարտի մրցանակ)․ 2016–17


== Ծանոթագրություններ ==


== Արտաքին հղումներ ==
Կլյուվերտի պաշտոնական Ֆեյսբուքի էջը
Կլյուվերտի պաշտոնական Ինստագրամի էջը
Կլյուվերտը transfermarkt-ում
Կլյուվերտը soccerbase.com-ում
Կլյուվերտը WhoScored.com կայքում
Կլյուվերտը Այաքսի պաշտոնական կայքում(չաշխատող հղում)
Կլյուվերտը Ռոմայի պաշտոնական կայքում
Կլյուվերտը ՈՒԵՖԱ-ի պաշտոնական կայքում